ข้อใดไม่ใช่ข้อมูลที่ต้องเตรียมมาให้ทนายความ สำหรับการฟ้องร้องคดีหย่า
A. มีบุตรด้วยกันไหม
B. สาเหตุที่จะฟ้องหย่า
C. หลักฐานเกี่ยวกับสินสมรส
D. ประวัติส่วนตัวของสามีและภรรยา
E. จดทะเบียนสมรสกันเมื่อไหร่
คำตอบที่ถูกต้องได้แก่ C.  เนื่องจาก เพราะหลักฐานเกี่ยวกับสินสมรส เป็นเอกสารที่เกี่ยวข้องกับการฟ้องหย่าที่ต้องใช้ในคดี และต้องเตรียมมาให้กับทนายความ ส่วนข้ออื่น ๆ เป็นข้อมูลที่ต้องเตรียมมาให้ทนายความ สำหรับการฟ้องร้องคดีหย่า

ข้อมูลที่ต้องเตรียมมาให้ทนายความ สำหรับการฟ้องร้องคดีหย่า
การที่ทนายความจะวินิจฉัยรูปคดีและให้คำปรึกษาได้ถูกต้องนั้น ทนายความจะต้องสอบข้อเท็จจริงโดยละเอียด ซึ่งธรรมดาแล้วข้อเท็จจริงที่ทนายความจะสอบถามและท่านจะต้องเตรียมตัวมาก็คือ 
- ประวัติส่วนตัวของสามีและภรรยา เช่น เป็นคนที่ไหน จบการศึกษาจากไหนมา ประกอบอาชีพอะไร พักอาศัยอยู่ที่ไหน 
- เริ่มรู้จักคบหากับคู่สมรสตั้งแต่เมื่อไหร่ 
- มีบุตรด้วยกันไหม 
- ใครเป็นคนเลี้ยงดูบุตร และเป็นผู้ออกค่าใช้จ่ายเกี่ยวกับการเลี้ยงดูบุตร 
- จดทะเบียนสมรสกันเมื่อไหร่ 
- อยู่กินกันมาที่ไหนบ้าง และปัจจุบันอยู่กินด้วยกันไหม
- มีทรัพย์สินสมรสด้วยกันหรือไม่ 
- สาเหตุที่จะฟ้องหย่ามีเหตุการณ์อะไรเกิดขึ้น เล่าแบบละเอียดตั้งแต่เริ่มต้นเหตุการณ์จนกระทั่งถึงปัจจุบัน 
ทั้งนี้หากพอมีเวลา ถ้าจะพิมพ์เรื่องราวรายละเอียดดังกล่าวส่งให้กับทนายความมาด้วย  ทนายความก็จะชอบมาก และจะเป็นประโยชน์และรวดเร็วในการให้คำปรึกษามากขึ้น

เอกสารที่เกี่ยวข้องกับการฟ้องหย่าที่ต้องใช้ในคดี และต้องเตรียมมาให้กับทนายความ มีดังนี้ 

1. ใบสำคัญการสมรส 

2. สูติบัตรหรือทะเบียนบ้านของลูกทุกคน ถ้าหากมีลูกด้วยกัน 

3. ใบสำคัญการเปลี่ยนชื่อหรือนามสกุล ทั้งของสามีภรรยาและบุตร กรณีมีการเปลี่ยนชื่อนามสกุล

4. ทะเบียนบ้านที่ สามีภรรยาและบุตรพักอาศัยอยู่ด้วยกัน 

5. สำเนาบัตรประชาชนหรือสำเนาพาสปอร์ตหนังสือเดินทางของตนเองและคู่สมรส (ของคู่สมรสไม่จำเป็นเท่าไหร่ ถ้าไม่มีก็ไม่เป็นไร )

6. หลักฐานที่เกี่ยวข้องกับเหตุที่จะฟ้องหย่า  เช่น หลักฐานการสนทนาผ่านโปรแกรม line หรือ facebook รูปถ่ายคู่สมรสกับชู้ คลิปเสียงหรือคลิปวีดีโอเหตุการณ์ต่างๆ  เป็นต้น

7. หลักฐานเกี่ยวกับสินสมรส เช่น โฉนดที่ดิน สำเนาทะเบียนรถยนต์ สมุดบัญชีผู้ถือหุ้น สมุดบัญชีธนาคาร เป็นต้น (เฉพาะกรณีที่มีประเด็นเรื่องการแบ่งสินสมรสด้วย )

8. หลักฐานเกี่ยวกับบุตรผู้เยาว์ เช่น หลักฐานการศึกษา การส่งเสียเลี้ยงดูบุตรผู้เยาว์ (เฉพาะคดีที่มีประเด็นเรื่องอำนาจปกครองบุตร )
เอกสารทุกอย่างที่นำมามอบให้กับทนายความให้นำแต่สำเนามามอบให้เท่านั้น ทนายความจะไม่เก็บหรือขอตัวจริงไว้ เพราะเอกสารตัวจริงจะต้องนำไปใช้ในวันขึ้นศาลเท่านั้น
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),กฎหมายเยาวชนและครอบครัว พรบ